पूर्ण संत मिले तो नैया लगती है पार : साध्वी भारती
दिव्यज्योति जागृति संस्थान ने कैलाश नगर में भजन संध्या का आयोजन किया। कार्यक्रम की शुरुआत बलवीर सिंह कुलार ने ज्योति प्रज्वलित कर की। साध्वी रीना भारती ने ‘पंछी मनवा उड़ता जा तू प्रभु की ओर’ भजन गाकर माहौल भक्तिमय बना दिया। आशुतोष महाराज की शिष्या साध्वी सुमेधा भारती ने कहा कि माया ग्रस्त मानव शांति की खोज में भटक रहा है। लेकिन शांति पुंज इंसान के भीतर ही स्थित है। गोस्वामी तुलसीदास हमें समझाते हुए कहते हैं कि आप जितना शांति का पतन करोगे उतने ही दुख मिलेंगे। जीवन एक नौका की तरह है, नौका को चलाने के सुख-दुख दोनों चप्पू होते हैं। वास्तविक सुख तो हरि भजन में है। हरि भजन संत शरण में ही प्राप्त होता है। साधु संग भाव जो हमें ईश्वर के साक्षात्कार रूप में दर्शन करवा दे।
hin_Deva hin_Deva